b'\n_START_ARTICLE_\nUmaja ibn Abd \xc5\xa0ams\n_START_PARAGRAPH_\nUmaja ibn Abd \xc5\xa0ams (arabsko: \xd9\x85\xd9\x86\xd8\xa7\xd9\x81 \xd8\xa8\xd9\x86 \xd9\x82\xd8\xb5\xd9\x8a \xd8\xa8\xd9\x86 \xd9\x83\xd9\x84\xd8\xa7\xd8\xa8 , Umajja ibn Abd \xc5\xa0ams ben Abd al-Man\xc4\x81f ben Ku\xc5\xa1aj ben Kil\xc4\x81b), pripadnik arabskega klana Banu Umajad, po katerem se imenuje dinastija Umajadov, ki je vladala v Umajadskem kalifatu od leta 661 do 750. _NEWLINE_Umaja je bilsin Abd \xc5\xa0ams ibn Abd Manafa, o\xc4\x8de Harba ibn Umaja in Abu al-Asa ibn Umaja in prastric preroka Mohameda. \xc5\xa0iitska razli\xc4\x8dica njegovega \xc5\xbeivljenjepisa trdi, da ni bi pravi sin Abd \xc5\xa0amsa ibn Abd Manafa, ampak njegov posvojenec.\n_START_SECTION_\n\xc5\xbdivljenjepis (\xc5\xa1iitska razli\xc4\x8dica)\n_START_PARAGRAPH_\nAbd \xc5\xa0ams ibn Abd Manaf ni imel potomcev. Nekega dne je sre\xc4\x8dal skupino trgovcev, ki so bili na poti v Jemen in so ustavili v Meki, da bi  preno\xc4\x8dili.  Trgovci so imeli mladega su\xc5\xbenja, ki so ga nameravali prodati. Fant se je razlikoval od ve\xc4\x8dine Arabcev, ker bil zelo svetle polti in rjavih ali svetlih las. Abd \xc5\xa0amsu ibn Abd Manafu je bil fant v\xc5\xa1e\xc4\x8d, zato ga je kupil in posinovil in ga preimenoval v Umaja.  _NEWLINE_Trgovci iz Jemena so pogosto potovali v Sirijo, zato bi fant lahko bil Evropejec. Zgodba bi lahko pojasnila, zakaj je imel njegov vnuk Abu Sufjan modre o\xc4\x8di, mnogi Sufjanovi potomci pa svetle lase in o\xc4\x8di celo pred selitvijo v \xc5\xa0panijo.'